**59è TROFEU FUREST**

**Club Nàutic Sant Pol de Mar**

**Classe Patí a Vela – 17 i 18 d'agost de 2019**

D'acord amb la regla 90.2 del RRV es publiquen les següents

INSTRUCCIONS DE REGATA

# REGLES

## Aquesta regata es regirà per les regles definides en el Reglament de Regates a Vela de World Sailing 2017-2020, excepte en el que resulti modificat per aquestes Instruccions de Regata.

## Es modifica la penalització prevista a la regla 44.2 sent aquesta de UN gir complert en tots els casos (modifica la RRV44.2)

## En cas de discrepància entre l’anunci i les instruccions de regata prevaldran sempre aquestes darreres.

# AVISOS:

#### Els avisos als participants s'anunciaran en el TOA situat a davant del Club.

# MODIFICACIONS

## Qualsevol modificació a les Instruccions de Regata s'anunciarà en el Tauler Oficial d’Anuncis (TOA) abans de una hora de l'hora prevista per donar el senyal d'Atenció de la primera prova del dia en que la qual sigui vàlida, excepte qualsevol modificació en el programa de regates, que s'anunciarà abans de les 19 hores del dia anterior a la seva efectivitat.

## Es podran fer modificacions a l’aigua de manera verbal, segons el previst a la regla RRV 90.2(c).

# SENYALS A TERRA

## Els senyals es donaran en el Pal Oficial de Senyals (POS) situat a l’esplanada del club.

## Es faran servir els senyals descrits en el RRV i **annex 1**.

## Serà obligatori l’ús de dispositiu de flotació personal sense necessitat d’hissar expressament la bandera «**Y**» del CIS ni emetre cap senyal. (modifica regla 40 del RRV), des del moment en que les embarcacions es trobin a l’aigua.

# PROGRAMA DE LES PROVES

#### La programació de proves ve indicada a **l'annex 1.**

# BANDERA DE CLASSE

#### Veure annex 1

# RECORREGUT

#### Es defineix a **l'annex 1**.

# BALISES

#### Les balises es descriuen a **l'annex 1.**

# FORMAT DE COMPETICIÓ

#### La regata es correrà en format de flota.

# SORTIDES

## Les sortides es donaran d'acord amb la regla 26 del RRV.

## Cap iot no sortirà més tard de 5 minuts del seu senyal vàlid de sortida, els que ho facin seran considerats DNS.

## Si les condicions son desfavorables els vaixells del Comitè en posició de sortida podran mantenir la mateixa posició ajudant-se del motor. El CR, si es possible, indicarà els iots considerats OCS, DSQ o BFD mitjançant un vaixell situat a la primera balisa a passar, que mostrarà una bandera «X», i anirà fent curts senyals acústics (Amplia R.29.2 i 30.3 del RRV).

## La línia de sortida queda determinada entre el pal del vaixell del CR amb una bandera taronja, situat a estribord de la línia i la balisa inflable situada al costat de babord

# LÍNIA D'ARRIBADA

## La línia d'arribada queda determinada entre el pal del vaixell del CR amb una bandera blava, situat a estribord de la línia i la balisa inflable situada al costat de babord.

## En condicions desfavorables els vaixells del Comitè en posició d'arribada, podran mantenir aquesta fent servir el motor.

# TEMPS LÍMIT

## Segons **annexa 1**.

## El iot que no acabi dintre els 3**0** minuts següents de l'arribada del primer de cada categoria, serà classificat DNF sempre que el patró signi una declaració d'abandonament a l'Oficina de Regata abans de l'hora límit per a protestar. Si no es presenta aquesta declaració el iot serà classificat com DNC.

# PROTESTES i REPARACIONS

## Es podran fer d’acord amb les Regles 60, 61 i 62 amb les modificacions i ampliacions següents:

## Les protestes formulades per un vaixell per motius de mesurament s'acompanyaran d'un dipòsit de **120€** .

## En compliment de la Regla 61.1(b) i (c) del RRV, l’avís de Protestes del Comitè de Regata i/o del Comitè de Protestes serà exposat al TOA.

## Hora límit per a presentar protestes i/o reparacions serà d'**una** hora des del moment d'acabar-se la última prova del dia. L'hora resultant es publicarà en el TOA.

## L'hora límit per presentar una petició de reparació per algun acte produït en terra, finalitzarà **30** minuts després de l'exposició de les classificacions del dia si es fa abans de les 21 hores i a les 10 hores del dia següent de regata si l'exposició es fes més tard. L'últim dia de regata, l'hora límit acabarà **30** minuts després de l'exposició de la classificació general en el TOA.

## En modificació a la regla 66 del RRV les sol·licituds de reobertura d'audiència es presentaran no més tard de **30** minuts des­prés de la notificació de la resolució a les parts implicades en la protesta.

## Abans de l'hora límit per a protestar s'exposarà en el TOA la llista dels iots penalitzats a l’empara de la RRV A5 de així com per altres penalitzacions imposades pel Comitè de Regates.

# PUNTUACIÓ

#### S'aplicarà el sistema de puntuació Baixa establert a la RRV A4.1.

# IOT QUE ES RETIRA DESPRÉS D'ACABAR (RET)

#### Un iot que es retira després d'acabar (RET) haurà de presentar un escrit de retirat a l'Oficina de Regata abans de l'hora límit per a protestar.

# INSTRUCCIONS DE SEGURETAT

## En cas de mal temps i/o fort vent, el Comitè de Regata indicarà l’obligació dels patrons de signar personalment el formulari de control, immediatament abans de sortir a mar per a regatejar i immediatament després de l’arribada a terra, però no més tard de l’hora límit per a protestar. Aquesta obligació s’indicarà hissant la bandera de la lletra “**G**” en el pal de senyals i es notificarà en el TOA

## Queda prohibit navegar a la zona de banyistes, franja entre la platja i la limitació amb les boies grogues. Els iots que siguin identificats incomplint aquesta IR seran classificats com a **DNE** sense dret a una audiència. Això modifica les RRV 63.1, A4 i A5

## Els iots tornaran als llocs d'estiba o amarratge que els hi han estat indicats. Qualsevol iot que es vegi obligat a tornar a terra en un lloc diferent al Club, pels seus propis medis comunicarà immediatament aquesta circumstància trucant al Club organitzador de la regata.

CLUB Nàutic Sant Pol de Mar 93 760 21 08

#### El participants observaran amb molta cura aquesta Instrucció, doncs del contrari se'ls hi podria exigir el pagament de les despeses de recerca.

# SUBSTITUCIÓ DE TRIPULANTS

En cap cas podrà canviar-se el patró inscrit .

# VAIXELLS QUE NO COMPETEIXEN

## Reconeguts per la organització

#### Els vaixells d'acompanyament i d'entrenadors, reconeguts per l’organització, abandonaran ràpidament el camp de regata o la zona de sortida tan aviat com s'hissi el senyal de Preparació i es mantindran fora del perímetre del camp de regates. (entès com l’àrea a 50 mts de les boies i els lay lines més extrems), excepte quan un vaixell en perill necessiti assistència.

#### En cas d'ajornament, una «Crida General» o una anul·lació, podran tornar a entrar en el camp de regata i a les zones de sortida i establir contacte amb els participants fins que s'hissi un nou senyal de Preparació.

#### Si aquests vaixells no compleixen aquesta Instrucció tots els vaixells relacionats amb l'infractor poden ser desqualificats o es podrà prendre una altre mesura disciplinària a discreció del Comitè de Protestes.

# DEIXALLES I RESIDUS

## Es prohibeix llençar deixalles i residus a l'aigua durant tota la competició. La penalització per la infracció d'aquesta Instrucció de Regata serà decidida pel Comitè de Protestes, i pot ser la desqualificació de les proves celebrades aquell dia o un altre que es cregui convenient.

# POSTA DEL SOL

#### Prescindint dels temps límits indicats, 30 minuts abans de la posta del sol, la prova que s'estigui disputant s'haurà d’anul·lar si no l'ha acabat cap vaixell. Les hores oficials de la posta del sol per a cadascun dels dies de la regata s'exposaran en el TOA.

# COMUNICACIONS

#### Un vaixell no farà transmissions per radio mentre estigui en regata ni rebrà comunicacions per radio que no siguin disponibles per a tota la flota. Aquesta restricció afecta també a les comunicacions amb telèfons mòbils.

El Comitè Organitzador